IZVEDBENA UREDBA KOMISIJE (EU) 2019/2102

z dne 27. novembra 2019

o spremembi Izvedbene uredbe (EU) 2015/2452 glede razkritja informacij, uporabljenih pri izračunu prilagoditve zaradi absorpcijske kapacitete odloženih davkov

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Direktive 2009/138/ES Evropskega parlamenta in Sveta z dne 25. novembra 2009 o začetku opravljanja in opravljanju dejavnosti zavarovanja in pozavarovanja (Solventnost II) (1) ter zlasti člena 56 Direktive,

ob upoštevanju naslednjega:

(1) Delegirana uredba Komisije (EU) 2019/981 (2) je spremenila Delegirano uredbo (EU) 2015/35 (3), da bi uvedla dodatna načela v zvezi z odloženimi davki za zagotovitev enakih konkurenčnih pogojev v Uniji. Nekatere predloge iz Izvedbene uredbe Komisije (EU) 2015/2452 (4) bi bilo treba zaradi teh sprememb prilagoditi.

(2) Izvedbeno uredbo (EU) 2015/2452 bi bilo zato treba ustrezno spremeniti.

(3) Spremembe Delegirane uredbe (EU) 2015/35, ki zahtevajo razkritje informacij, uporabljenih pri izračunu prilagoditve zaradi absorpcijske kapacitete odloženih davkov, se začnejo uporabljati s 1. januarjem 2020. Spremembe iz te uredbe vključujejo te zahteve v ustrezne predloge iz Izvedbene uredbe (EU) 2015/2452. Zato bi se morala ta uredba uporabljati od istega datuma.

(4) Ta uredba temelji na osnutku izvedbenih tehničnih standardov, ki ga je Evropski organ za zavarovanja in poklicne pokojnine predložil Komisiji.

(5) Evropski organ za zavarovanja in poklicne pokojnine je o osnutku izvedbenih tehničnih standardov, na katerem temelji ta uredba, opravil odprta javna posvetovanja, analiziral morebitne s tem povezane stroške in koristi ter zaprosil za mnenje interesno skupino za zavarovanja in pozavarovanja, ustanovljeno v skladu s členom 37 Uredbe (EU) št. 1094/2010 Evropskega parlamenta in Sveta (5) –

SPREJELA NASLEDNJO UREDBO:

Člen 1 Izvedbena uredba (EU) 2015/2452 se spremeni: (1) Priloga I se spremeni v skladu s Prilogo I k tej uredbi; (2) Priloga II se spremeni v skladu s Prilogo II k tej uredbi.

Člen 2 Ta uredba začne veljati dvajseti dan po objavi v Uradnem listu Evropske unije. Uporablja se od 1. januarja 2020.

Ta uredba je v celoti zavezujoča in se neposredno uporablja v vseh državah članicah. V Bruslju, 27. novembra 2019 Za Komisijo Predsednik Jean-Claude JUNCKER

(1) UL L 335, 17.12.2009, str. 1.

(2) Delegirana uredba Komisije (EU) 2019/981 z dne 8. marca 2019 o spremembi Delegirane uredbe (EU) 2015/35 o dopolnitvi Direktive 2009/138/ES Evropskega parlamenta in Sveta o začetku opravljanja in opravljanju dejavnosti zavarovanja in pozavarovanja (Solventnost II) (UL L 161, 18.6.2019, str. 1).

(3) Delegirana uredba Komisije (EU) 2015/35 z dne 10. oktobra 2014 o dopolnitvi Direktive 2009/138/ES Evropskega parlamenta in Sveta o začetku opravljanja in opravljanju dejavnosti zavarovanja in pozavarovanja (Solventnost II) (UL L 12, 17.1.2015, str. 1).

(4) Izvedbena uredba Komisije (EU) 2015/2452 z dne 2. decembra 2015 o določitvi izvedbenih tehničnih standardov v zvezi s postopki, oblikami in predlogami poročila o solventnosti in finančnem položaju v skladu z Direktivo 2009/138/ES Evropskega parlamenta in Sveta (UL L 347, 31.12.2015, str. 1285).

(5) Uredba (EU) št. 1094/2010 Evropskega parlamenta in Sveta z dne 24. novembra 2010 o ustanovitvi Evropskega nadzornega organa (Evropski organ za zavarovanja in poklicne pokojnine) in o spremembi Sklepa št. 716/2009/ES ter razveljavitvi Sklepa Komisije 2009/79/ES (UL L 331, 15.12.2010, str. 48).